**SREDNJA ŠKOLA IVANEC**

Eugena Kumičića 7

42240 Ivanec

Tel.782 344

e-mail: info@ss-ivanec.hr

Na temelju Odluke Školskog odbora Srednje škole Ivanec od 27.10.2022.godine, raspisuje se

**NATJEČAJ**

**za davanje u zakup školskog prostora**

U zakup se daje školski prostor za postavljanje samoposlužnih aparata za tople napitke, hladne napitke isnack proizvode na lokaciji Srednje škole Ivanec, Eugena Kumičića 7, 42240 Ivanec, na 2 mjesta:

1. Škola, 1 kombinirani aparat za tople napitke, hladne napitke i snack proizvode
2. Sportska dvorana, 1 kombinirani aparat za tople napitke, hladne napitke i snack proizvode

Navedeni prostor se daje u zakup na rok od tri godine.

Ponuditelj mora dati posebnu ponudu za svako pojedinačno mjesto za koje je zainteresiran.

Ponuda treba sadržavati:

* podatke o ponuditelju (ime i prezime, OIB, adresu i prebivalište za fizičke osobe, odnosno naziv tvrtke, OIB i adresu sjedišta za pravne osobe)
* iznos zakupnine po postavljenom aparatu iskazanu u kunama/eurima, posebno za svaki samoposlužni aparat po lokaciji
* dokaz o ovlaštenju za obavljanje naznačene djelatnosti (izvadak iz odgovarajućeg registra ne stariji od 6 mjeseci) u izvorniku ili ovjerenoj preslici
* potvrdu porezne uprave o ispunjenju svih obveza plaćanja poreza i doprinosa, ne stariju od 30 dana od dana objave javnog natječaja, u izvorniku ili ovjerenoj preslici,
* rješenje Ureda državne uprave o zadovoljavanju minimalnih tehničkih uvjeta za skladišni prostor tvrtke, u preslici
* dokaz da zaposlenici koji pune aparate imaju važeću sanitarnu iskaznicu i položeni tečaj o minimalnim tehničkim uvjetima, u preslici

Najniži iznos zakupnine je 700,00 kn/ 92,90 eur mjesečno po postavljenom aparatu (Škola nije u sustavu PDV-a). Kriterij za odabir je najpovoljnija ponuda koja uz ispunjenje svih uvjeta javnog natječaja sadrži i najviši ponuđeni iznos zakupnine u kunama/eurima po jednom samoposlužnom aparatu, odnosno za sve aparate na svim lokacijama.

Otvaranje ponuda, njihov pregled i usporedbu, obaviti će Povjerenstvo koje je imenovao Školski odbor. Otvaranje ponuda nije javno. O rezultatu natječaja sudionici će biti obaviješteni pismeno (poštom ili putem e-maila,), najkasnije u roku od 3 dana od dana otvaranja ponuda. Srednja škola Ivanec sve do potpisivanja ugovora o zakupu zadržava pravo odbiti ponudu ili poništiti postupak i pri tome ne snosi materijalnu ili drugu odgovornost prema ponuditeljima, niti ima obvezu obavijestiti ih o razlozima za takav postupak. Natječaj se smatra valjanim i u slučaju podnošenja samo jedne ponude za zakup sukladno uvjetima natječaja. Odabrani ponuditelj je dužan u roku od 2 tjedna, nakon sklapanja ugovora, preuzeti poslovni prostor, postaviti aparate i staviti ih u funkciju. Ako isto ne učini u traženom roku smatrat će se da je odustao od zaključenja ugovora, te će se izabrati drugi po redu najpovoljniji ponuditelj. Prilikom sklapanja ugovora kao garanciju za ispunjavanje obveza iz ugovora ponuditelj prilaže zadužnicu u visini godišnje zakupnine. Ukoliko je više ponuditelja dalo ponudu u istom iznosu sveukupne cijene mjesečne zakupnine, a udovoljavaju uvjetima natječaja, za najpovoljnijeg ponuditelja odabrat će se onaj čija je ponuda prva pristigla u pisarnicu Škole.

Natječaj je otvoren 8 (osam) dana od dana objave.

Ponude dostaviti osobno ili poštom na adresu: Srednja škola Ivanec, Eugena Kumičića 7, 42240 Ivanec ,s naznakom „Za natječaj – zakup školskog prostora - NE OTVARATI“ .